Magyar Olimpiai Bizottság - Elhunyt Flor Isava-Fonseca, a NOB tiszteletbeli tagja
Elhunyt Flor Isava-Fonseca, a NOB tiszteletbeli tagja
Kiemelt hírek, NOB| 2020.07.28. 08:43
A Nemzetközi Olimpiai Bizottság mély szomorúsággal tudatja, hogy 99 éves korában elhunyt Flor Isava-Fonseca, a NOB tiszteletbeli tagja.
Az 1956-os játékok venezuelai olimpiai lovascsapatának tagja, Fonseca a sporton belüli nemek közti egyenlőség sereghajtója volt, hiszen az első két nő között volt, akiket beválasztottak a NOB tagjai közé 1981-ben, amely pozícióban 20 évig szolgálta a nemzetközi ötkarikás szervezetet, majd 1990 és 1994 között első női tagként segítette a szervezet munkáját a Végrehajtó Bizottság tagjaként.
„Az olimpiai sport kiemelkedő női alakja volt Flor Isava-Fonseca. A NOB egyik első női tagjaként, valamint a Végrehajtó Bizottság első női tagjaként nagy szerepe volt az olimpiai értékek népszerűsítésében szülőföldjében, Venezuelában, valamint azon túl. Nagy tiszteletnek örvendett a NOB-on belül, különösen a sport általi oktatás területén indított megannyi kezdeményezésének köszönhetően. Emlékét, humánus személyiségét az egész olimpiai mozgalom őrizni fogja” – mondta Thomas Bach, NOB-elnök.
Isava-Fonseca 1921-ben született a venezuelai fővárosban, Caracasban, majd Franciaországban és Belgiumban tanult. A bölcsész alapdiplomát élőnyelvekben szerzett mesterdiploma követte, ezt követően pedig újságíróként és szerzőként dolgozott, a sport iránti szenvedélye azonban egyből fellobbant, amint visszatért Venezuelába 1939-ben, idejét pedig a tenisznek, a lovassportoknak, a gyeplabdának és az úszásnak (amely sport esetében még a nemzeti csapat kapitánya is volt) szentelte.
Lovaglásban és teniszben országos bajnok lett, utóbbiban még a közép-amerikai és karib-szigeteki játékokon ezüstérmet is szerzett 1946-ban. Később, 48 éves korában pedig golfozni kezdett, országos bajnokságokon a legmagasabb szinteken versenyzett.
Isava-Fonseca 1947-ben megalapította a Venezuelai Lovassport Szövetséget, amelynek 1962—1965 között volt elnöke. 1964 és 1968 között a nemzeti olimpiai bizottság tagja, a vezetőséghez 1965-ben csatlakozott, 1977-től 1981-ig a venezuelai sportkonföderáció elnöke, majd 1989—1995 között a köztársaság elnökének sporttanácsadója.
Két filantróp szőlő gyermekeként Isava-Fonseca számára is kifejezetten fontos volt a jótékonykodás. A Venezuelai Vöröskereszt okleveleseként 1990-ben létrehozta a nevét viselő, a caracasi hátrányos helyzetű közösségeknek, illetve női/férfi foglyoknak oktatást nyújtó alapítványát.
A sport és a társadalom szolgálatában végzett munkájáért számos kitüntetéssel jutalmazták, többek között Venezuelában, Spanyolországban és Franciaországban, továbbá Olimpiai Érdemrenddel is kitüntették 2002-ben.
A NOB Nők és Sport Bizottság tagsága mellett 1995 és 2001 között, Isava-Fonseca a Nemzetközi Olimpiai Akdémia és Olimpiai Oktatás (1981-1991), az olimpiai mozgalom (1991-1994), valamint a századfordulós olimpiai kongresszus (1994-1996) bizottságaiban is jelentős munkát végzett.
A sporton belüli nemek közti egyenlőség előremozdításában végzett munkájának elismeréseképp őt választották a NOB és az ENSZ közös, a serdülőkori lányok vezetői készségeit a sporton keresztül fejleszteni hivatott, One Win Leads to Another (Egyik győzelemből jön a másik) programjának egyik arcának.
A NOB őszinte részvétét fejezi ki Flor Isava-Fonseca családjának. A tisztelet és a gyász jeleként a NOB székházában félárbócra eresztették az olimpiai zászlót.